biswa921/hiwiki-latest-pages-articles-raw huggingface dataset:
जॉर्ज लेमैत्रे

जॉर्ज हेनरी लेमैत्रे कैथलिक यूनिवर्सिटी ऑफ लियूवेन में एक बेल्जियम कैथोलिक पुजारी, खगोलविद और भौतिकी के प्रोफेसर थे। उन्होंने सैद्धांतिक आधार पर प्रस्तावित किया कि ब्रह्मांड का विस्तार हो रहा है, जिसे बाद में ऍडविन हबल द्वारा अवलोकन की पुष्टि की गई। वह सबसे पहले हबल के कानून के रूप में जाना जाने वाला पहला व्यक्ति था और जिसे हबल के लेख से दो साल पहले 1927 में प्रकाशित किया गया था, उसका पहला अनुमान अब जिसे हबल कॉन्सटैंट कहा जाता है। लेमैत्रे ने ब्रह्मांड की उत्पत्ति की बिग बैंग सिद्धांत को भी प्रस्थापित किया था जिसे वह अपनी ‘हायपोथेसिस ऑफ द प्रीमेवल एटम’ या ‘कॉसमिक एग’ कहते थे। इन्होंने ब्रह्माण्ड कि उत्पत्ति लगभग 15 अरब वर्ष पूर्व बताया है।

लेमैत्रे एक रोमन कैथोलिक पादरी थे और साथ ही वैज्ञानिक भी। उनका यह सिद्धान्त अल्बर्ट आइंसटीन के प्रसिद्ध सामान्य सापेक्षवाद के सिद्धांत पर आधारित था।

प्रारंभिक जीवन
thumb|right|300px|जनवरी 1933 में कैलिफोर्निया इंस्टीट्यूट ऑफ टेक्नोलॉजी में लेमेथ्रे के व्याख्यान के बाद मिलिकन, लेमट्रे और अल्बर्ट आइंस्टीन।
लेमैत्रे का जन्म 17 जुलाई 1894 को बेल्जियम में हुआ था। उन्होंने अपनी शुरुआती पढ़ाई सिविल इंजीनियरिंग से की थी। लेकिन इस दौरान प्रथम विश्व युद्ध के समय वे आर्टिलरी ऑफिसर के तौर पर बेल्जियम आर्मी में शामिल हो गए, जिससे उनकी पढ़ाई वहीं पर रुक गई। 

युद्ध खत्म होने के बाद उन्होंने फिजिक्स और मैथ्स से अपनी पढ़ाई फिर शुरू की।  अध्यात्म की तरफ झुकाव होने की वजह से वे पुजारी भी बन गए।  1923 में वो कैम्ब्रिज विश्वविद्यालय से ग्रेजुएट हुए।  इसके बाद वे आगे की पढ़ाई के लिए हार्वड और मैसाचुसेट्स इंस्टीट्यूट ऑफ टेक्नोलॉजी में भी गए।

करियर
1927 में लेमैत्रे ने कैथलिक यूनिवर्सिटी ऑफ लियूवेन में एस्ट्रोफिजिक्स के प्रोफेसर के तौर पर काम किया।  यह वही साल था जब उन्होंने बिग बैंग थ्योरी का सिद्धांत दुनिया के सामने रखा। 1941 में जॉर्ज लेमैत्रे को रॉयल अकेडमी ऑफ साइंस ऐंड आर्ट्स ऑफ बेल्जियम का सदस्य भी चुना गया।
600px|center|thumb|ब्रह्मांडीय कैलेंडर

20 जून 1966 को ब्रह्मांड के कॉस्मिक माइक्रोवेव पृष्ठभूमि विकिरण की खोज के बारे में जानने के कुछ ही समय बाद उनकी मृत्यु हो गई, जिसने ब्रह्मांड के जन्म के बारे में उनके प्रस्ताव के लिए और सबूत दिए।

17 जुलाई 2018 को गूगल डूडल ने बिग बैंग सिद्धांत के लिए जॉर्ज लेमैत्रे के 124 वें जन्मदिन मनाए।

इन्हें भी देखें
 ऍडविन हबल
 बिग बैंग सिद्धांत
 अल्बर्ट आइंसटीन 
 स्टीफन हॉकिंग
 कॉस्मिक माइक्रोवेव पृष्ठभूमि विकिरण
 गुप्त ऊर्जा

सन्दर्भ

 बाहरी कड़ियाँ 
 बिग बैंग सिद्धांत
 ब्रह्मांड बिग बैंग से परे

श्रेणी:खगोलशास्त्र
श्रेणी:खगोलशास्त्री
श्रेणी:१९६६ में निधन
श्रेणी:1894 में जन्मे लोग
खोह नदी

खोह रामगंगा की एक सहायक नदी है। इसका उद्गम उत्तराखण्ड राज्य के पौड़ी गढ़वाल जनपद में स्थित द्वारीखाल नामक स्थान पर होता है। यहाँ से यह शिवालिक पहाड़ियों से होकर बहते हुए भाभर मैदानों में उतरती है। कोटद्वार खोह नदी के तट पर बसा एक प्रमुख नगर है, जिसे प्राचीनकाल में इस नदी के नाम पर ही खोहद्वार भी कहा जाता था। बिजनौर ज़िले में यह उत्तर प्रदेश राज्य में प्रवेश करती है, जहाँ इसका संगम रामगंगा से हो जाता है।इसके किनारे पर सिद्धबली धाम भी स्थित है। यह धाम कोटद्वार में स्थित है |

 संदर्भ 
 GEOMORPHOLOGY

श्रेणी:उत्तराखण्ड की नदियाँ
श्रेणी:उत्तर प्रदेश की नदियाँ
लीला देवी दुखुन

लीला देवी दूखुन लुचुमून सांसद (जन्म :१६ अप्रैल १९६१)  मॉरीशस की वर्तमान सामाजिक सुरक्षा मंत्री हैं तथा नवीन रामगुलाम के मंत्रिमण्डल में ११ मई २०१० राष्ट्रपति अनिरुद्ध जगन्नाथ द्वारा नियुक्त हैं। ये मारीशस के निर्वाचन क्षेत्र संख्या ८, मोका एवं क्वार्टियर मिलिटैर का प्रतिनिधित्व करते हुए संसद की सदस्या हैं।इससे पूर्व ये  पॉल बेरेञ्जर के मंत्रिमण्डल में छः माह के लघु अन्तराल के लिये कला और संस्कृति मंत्री भी रही हैं।

एमएसएम/एमएमएम गठबन्धन की चुनावी जीत के बाद सितम्बर २००० में इन्हें संसदीय निजी सचिव नियुक्त किया गया था। सर्व प्रथम इन्होंने सर अनिरुद्ध जगन्नाथ के मन्त्रिमण्डल में सेवा की थी। ये मिलिटैण्ट सिशल मूवमेण्ट की सदस्या हैं और पार्टी की उपाध्यक्ष हैं। इसी पार्टी की महिला शाखा की अध्यक्षा भी हैं। नन्दो बोधा एवं शौकत अली सूधुन के साथ एमएसएम के पीटीआर-एमएसएम-PMSD गठबंधन सरकार की फ़्रण्ट बेञ्च की भी सदस्या हैं।

 राजनीतिक जीवन 
 
लीला देवी का एक भरापूरा राजनीतिक कैरियर रहा है। १९९६ में ये मिलिटैण्ट सोशलिस्ट मूवमेण्ट में शामिल हो गयीं और २००० में वाकोअस-फीनिक्स के नगर निगम के चुनावों में भाग लेते हुए निर्वाचन क्षेत्र १५, ला कैवेर्न एवं फ़ीनिक्स से खडी हुईं।  तब ये उस निर्वाचन क्षेत्र से प्रथम सांसद के रूप में चुनी गयीं एवं उस कार्यकाल में सेवा की। २००५ में, एमएसएम/एमएमएम गठबंधन सोशल एलाइंस से हार गया तथा ये उसी निर्वाचन क्षेत्र से सांसद चुनी तो गयीं किन्तु विपक्ष में बैठीं। तब २००५ से २०१० में हुए अगले आम चुनावों  तक ये विपक्ष की सदस्या रहीं। 

 निजी जीवन 
ये व्यवसाय से एक शिक्षिका हैं तथा देश में जीव विज्ञान की अत्यधिक प्रसिद्ध शिक्षिका हैं। इन्होंने दिल्ली विश्वविद्यालय से विज्ञान स्नातक (आनर्स) किया तदोपरान्त शिक्षा में स्नातकोत्तर सनद एमआईई से पूर्ण किया। उसके बाद शिक्षा में ही ब्राइटन विश्वविद्यालय  से स्नातकोत्तर डिप्लोमा किया। ये मारीशस इन्स्टीट्यूट आफ़ एजुकेशन(एमआईई) में अंशकाळिक व्याख्याता के रूप में कार्यरत हैं। इनका विवाह हो चुका है तथा दो बच्चों की माता हैं।

 सन्दर्भ 

 बाहरी सूत्र 

श्रेणी:1961 में जन्मे लोग
श्रेणी:जीवित लोग
श्रेणी:मॉरीशस के राजनयिक
गोस्वामी समुदाय

गोस्वामी ब्राह्मण

गोस्वामी समाज पंच देव उपासक एवं शिव को इष्ट मानने वाले ब्राह्मणों का समाज है आदि गुरु शंकराचार्य जी जो आज से लगभग 2500 वर्ष पूर्व यानी ईसा से लगभग 500 वर्ष पूर्व अवतरित हुए थे उन्होंने बौद्ध धर्म मे धर्मांतरण कर रहे सनातनी लोगों को बचाने के लिए विद्वान ब्राह्मणों को साथ लेकर स्मार्त मत तथा अद्वैत वेदांत का प्रचार किया और बौद्ध मत को भारत से उखाड़ फेका और सनातन हिंदू धर्म का पुनरुद्धार किया।

जो ब्राह्मण भगवान आदि शंकराचार्य जी के द्वारा सन्यास लेकर परंपरा मे आए उनसे गुरु शिष्य सन्यास परंपरा चली जिसे नाद परंपरा कहा गया तथा जो ब्राह्मण ग्रहस्थ रहते हुए मत का प्रचार कर रहे थे उनसे गोस्वामी ब्राह्मण या दशनामी ब्राह्मण परंपरा चली इसे बिंदु परंपरा कहा गया, यही गृहस्थ ब्राह्मण गोस्वामी ब्राह्मण समाज के नाम से जानी जाती है।

इसमें कुल दश तरह के उपनाम होते है जिनमे गिरि, पुरी, भारती, पर्वत,सरस्वती,सागर, वन, अरण्य, आश्रम एवं तीर्थ शामिल है गोस्वामी शीर्षक का मतलब गौ अर्थात पांचो इन्द्रयाँ स्वामी अर्थात नियंत्रण रखने वाला। इस प्रकार गोस्वामी का अर्थ पांचो इन्द्रयों को वस में रखने वाला होता हैं।

यह समाज सम्पूर्ण भारत समेत नेपाल पाकिस्तान एवं बांग्लादेश में फैला है सर्वाधिक गोस्वामी ब्राह्मण समाज के लोग राजस्थान,मध्यप्रदेश,गुजरात,उत्तराखंड,उड़ीसा,पश्चिम बंगाल, उत्तरप्रदेश बिहार एवं नेपाल और बांग्लादेश में रहते है ।

ये शिव को इष्ट मानकर शिव के साथ अन्य चार देव यानी कुल पांच देवों के उपासक होते है। ये तीन काल संध्या एवं शिव का पूजन करते है अतः ये स्मार्त ब्राह्मण माने जाते है।यह लोग स्मार्त यानी पंच देव उपासक होते हैं । इनके मुख्य कार्य शिवकथा, भागवतकथा, देवीभागवत आदि होते हैं। भारत नेपाल बांग्लादेश मे सैकड़ों पौराणिक मंदिर समेत हजारों बड़े बड़े प्रसिद्ध मंदिरों के महंत पुजारी गोस्वामी ब्राह्मण हैं और सिर्फ भारत ही नहीं इस्लामिक देश पाकिस्तान के प्रसिद्ध एवं पौराणिक मंदिरों मे भी गोस्वामी ब्राह्मण ही महंत हैं जिनमे बलूचिस्तान का हिंगलाज शक्तिपीठ एवं सिंध के चार मंदिर शामिल हैं.

सनातन धर्म में इनकी "गुरुजी" महराज जी के रूप में प्रसिद्धि हैं। वेद पुराण में इनको गोSशर्यु, वैदिक ब्राह्मण, तपोधन ब्राह्मण, शिरोजन्मा ब्राह्मण, शिरज ब्राह्मण आदि नाम से जाना जाता है।

गोस्वामी ब्राह्मण प्रायः गेरुआ (भगवा रंग)वस्त्र पहनते और गले में 108 रुद्राक्षों की माला पहनते हैं तथा ललाट पर चंदन या राख से त्रिपुंड धारण करते हैं, ये लोग शिखा एवं जनेऊ धारण करते हैं, दशनाम गोस्वामी ब्राह्मणों से लोग 'ॐ नमो नारायण' बोलकर अभिवादन करते है।

इनके अलाबा गोस्वामी उपाधि अनेक ब्रह्मण भी धारण करते हैं जिनमे तैलंग ब्राह्मण और वैष्णव प्रमुख हैं।

श्रेणी:भारत की मानव जातियाँ
यूनियन क्रिश्चियन कालेज, मेघालय

यूनियन क्रिश्चियन कॉलेज, मेघालय,१९५२ में स्थापित हुआ एक सामान्य डिग्री महाविद्यालय्है जो शिलांग, मेघालय  में स्थित है।  यह कॉलेज नॉर्थ ईस्टर्न हिल यूनिवर्सिटी से सम्बद्ध है। 

 विभाग 

 विज्ञान 

भौतिकी
गणित
रसायन विज्ञान
वनस्पति विज्ञान
जीव विज्ञान
 पोषण

 कला एवं वाणिज्य 

अंग्रेजी
इतिहास
 शिक्षा
 अर्थशास्त्र
 दर्शन
 भूगोल
 राजनीतिक विज्ञान
 वाणिज्य

 संदर्भ 

 बाहरी लिंक 

 

श्रेणी:मेघालय में शिक्षण संस्थान
श्रेणी:मेघालय के विश्वविद्यालय
प्रतिबाधा (त्वरक भौतिकी)

त्वरक भौतिकी में प्रतिबाधा (Impedance) वह भौतिक राशि है जो आवेशिक कण पुंज के स्वक्रिया (self interaction) की मापक या वैशिष्ट्य है।  दूसरे शब्दों में, कण-पुंज पर निर्वात आवरण (vacuum chamber), रेडियो आवृत्ति कोटर (RF cavities) एवं अन्य वस्तुओं का जो प्रभाव पड़ता है, उसे प्रतिबाधा द्वारा अभिव्यक्त किया जाता है।

वेक फलन के रूप में परिभाषा
वेक-फलन (wake function) के फुर्ये रूपान्तर को प्रतिबाधा के रूप में पारिभाषित किया जाता है। A. Chao, Physics of Collective Beam Instabilities in High Energy Accelerators, Wiley Publishers, 1993.  Available here .

वेक-फलन एक वास्तविक राशि है।उपरोक्त व्यंजक से निम्नलिखित गुण निकाला जा सकता है-

प्रबाधा के प्रमुख कारक
कण-पुंज के मार्ग के प्रत्येक बिन्दु पर प्रतिबाधा पारिभाषित की जाती है। हम जानते हैं कि कण-पुंज (बीम) एक निर्वात-चैम्बर के भीतर-भीतर चलती है। जिन-जिन स्थानों पर बीम-पाइप का आकार बदलता है वहाँ-वहाँ  कण-पुंज  प्रतिबाधा का सामना करता है। इसके अलावा रेडियो आवृत्ति कोटर (RF cavities) प्रतिबाधा का दूसरा मुख्य कारण है।

प्रतिबाधा के मॉडल
विस्तृत ज्यामितीय मॉडलन न हो तो भी बीम-पाइप के ज्यामितीय रचना केओ निरूपित करने के लिए कई मॉडल हैं जिनका उपयोग किया जा सकता है।

ब्रॉडबैण्ड अनुनादक
For the longitudinal case, one has

with  the shunt impedance, , the quality factor, and  the resonant frequency.

प्रतिरोधी भित्ति (Resistive Wall)
Given a circular beam piper of radius , and conductivity , the impedance is given by
http://www-spires.slac.stanford.edu/cgi-wrap/getdoc/slac-pub-11052.pdf

The corresponding longitudinal wakefield is approximately given by http://inspirehep.net/record/404313?ln=en

The transverse wake-function from the resistive wall is given by

बीम पर प्रतिबाधा का प्रभाव
The impedance acts back on the beam and can cause a variety of effects, often considered deleterious for accelerator functioning.  In general, impedance effects are classified under the category of "collective effects" due to the fact that the whole beam must be considered together, and not just a single particle.  The whole beam may, however, cause particular changes in the dynamics of individual particles such as tune shifts and coupling.  Whole beam changes include emittance growth and instabilities that can lead to beam loss.

इन्हें भी देखें
https://web.archive.org/web/20180704130008/https://impedance.web.cern.ch/impedance/

 सन्दर्भ 

Category:त्वरक भौतिकी
सूक्ष्मतरंग कोटर

thumb|upright=1.4|१९५५ में निर्मित दो सूक्ष्मतरंग कोटर, जिनमें तरंगपथक (waveguide) जुड़े हुए हैं।
 
सूक्ष्मतरंग कोटर (microwave cavity) या रेडियो आवृत्ति कोटर (radio frequency cavity) एक विशेष प्रकार का अनुनादक (resonator)  होता है जो बन्द या अधिकांशतः बन्द धातु का बना होता है जिसमें विद्युतचुम्बकीय क्षेत्र निर्मित होते हैं। सूक्ष्मतरंग कोटर या तो खोखला होता है या इसमें कोई परावैद्युत पदार्थ भरा होता है। 

श्रेणी:त्वरक भौतिकी
श्रेणी:सूक्ष्मतरंग प्रौद्योगिकी
तरंगपथक

right|thumb|300px|एक वेवगाइड
तरंगपथक ( waveguide) एक युक्ति है जो उच्च आवृत्ति के संकेतों को एक स्थान से दूसरे स्थान पर ले जाने के लिये प्रयुक्त होती है। यह संकेत की ऊर्जा में कम से कम ह्रास करते हुए उसे अपने अन्दर से होकर जाने देता है। दूसरे शब्दों में, यह एक संरचना है जो विद्युतचुम्बकीय तरंगों और ध्वनि तरंगों आदि को एक निर्धारित मार्ग से लेकर जाती है। 

 तरंगपथक (विद्युतचुम्बकत्व)

 तरंगपथक (प्रकाशिकी)

 तरंगपथक (ध्वनिकी)

श्रेणी:माइक्रोवेव
तरंगपथक (विद्युतचुम्बकत्व)

thumb|upright=1.7|कुछ प्रमुख प्रकार के तरंगपथक

विद्युतचुम्बकत्व के सन्दर्भ में तरंगपथक (waveguide) उस किसी भी संरचना को कहते हैं जो विद्युतचुम्बकीय तरंग को एक स्थान से दूसरे स्थान पर (अपने दोनों सिरों के बीच) ले जाता है। किन्तु इसका सबसे सामान्य अर्थ उस खोखले धातु के पाइप से है जो रेडियो तरंगों को ले जाने के लिए प्रयुक्त होता है। 

श्रेणी:सूक्ष्मतरंग प्रौद्योगिकी
जलाशय

thumb|बुल्गारिया में कार्जली जलाशय रोडोप पर्वत में एक जलाशय है।

प्रायः बड़ी प्राकृतिक या कृत्रिम झील को, या पोखरे को, या किसी बांध के निर्माण के फलस्वरूप निर्मित जलराशि को जलाशय कहते हैं।

श्रेणी:जल
*
श्रेणी:प्रकारानुसार झीलें
श्रेणी:जलसमूह
द ब्लू मार्बल

thumb|200px|द ब्लू मार्बल - १९७२ में अपोलो १७ पर अंतरिक्ष यात्री द्वारा ली गयी छवि

द ब्लू मार्बल सतह से लगभग २९,००० किलोमीटर (१८,००० मील) की दूरी पर अपोलो १७ अंतरिक्ष यान के दल द्वारा ७ दिसंबर १९७२ को ली गयी पृथ्वी की एक छवि है। यह मानव इतिहास में सबसे अधिक पुनरुत्पादित छवियों में से एक है। यह छवि आधिकारिक नासा पदनाम AS17-148-22727 के साथ पृथ्वी के दृश्य को पुनरुत्पादित करती है।

सन्दर्भ

श्रेणी:नासा
श्रेणी:अपोलो अभियान
इमाम-उल-हक़

इमाम-उल-हक (; जन्म 12 दिसंबर 1995) एक पाकिस्तानी अंतर्राष्ट्रीय क्रिकेटर है। ये पाकिस्तान के दूसरे और विश्व के तेरहवें ऐसे बल्लेबाज है जिन्होंने वनडे क्रिकेट के पदार्पण वाले मैच में शतक बनाया हो। इमाम पूर्व पाकिस्तानी क्रिकेटर इंज़माम-उल-हक़ के भतीजे है।अगस्त 2018 में, वह पाकिस्तान क्रिकेट बोर्ड (पीसीबी) द्वारा 2018-19 सत्र के लिए केंद्रीय अनुबंध से सम्मानित होने वाले तैंतीस खिलाड़ियों में से एक था।

 घरेलू करियर 
2016-17 के क्वैड-ए-आज़म ट्रॉफी के फ़ाइनल में, उन्होंने हबीब बैंक लिमिटेड के लिए नाबाद 200 रन बनाए।  2017-18 के राष्ट्रीय टी 20 कप के फाइनल में, उन्होंने लाहौर ब्लूज़ के लिए नाबाद 59 रन बनाए, और उन्हें मेन ऑफ़ द मैच का अवार्ड दिया गया।

 अंतर्राष्ट्रीय करियर 
अक्टूबर 2017 में, उन्हें श्रीलंका के खिलाफ श्रृंखला के लिए पाकिस्तान के एक दिवसीय अंतर्राष्ट्रीय (वनडे) टीम में नामित किया गया था।
उन्होंने 18 अक्टूबर 2017 को श्रीलंका के खिलाफ पाकिस्तान के लिए अपना एकदिवसीय पदार्पण किया, एक एकदिवसीय शतक बनाया और मैच अपने नाम किया। 
वह सलीम इलाही के बाद डेब्यू पर एकदिवसीय शतक बनाने वाले पाकिस्तान के दूसरे बल्लेबाज बन गए।

अप्रैल 2018 में, उन्हें आयरलैंड और इंग्लैंड के दौरे के लिए मई 2018 में पाकिस्तान के टेस्ट टीम में नामित किया गया था।  उन्होंने 11 मई 2018 को आयरलैंड के खिलाफ, पाकिस्तान के लिए अपना टेस्ट डेब्यू किया।
उन्होंने मैच की अंतिम पारी में अर्धशतक बनाया जो टीम की जीत में महत्वपूर्ण भूमिका थी।

20 जुलाई 2018 को, जिम्बाब्वे के खिलाफ चौथे एकदिवसीय मैच में, उन्होंने और फखर ज़मान ने एकदिवसीय मैचों में सर्वाधिक 304 रनों की साझेदारी की।
पाकिस्तान ने एक विकेट के नुकसान पर 399 रनों पर अपनी पारी समाप्त की, जो एकदिवसीय मैचों में उनका सर्वोच्च स्कोर है। 
ज़मान और इमाम ने श्रृंखला में एक साथ 705 रन बनाए थे, जो द्विपक्षीय एकदिवसीय श्रृंखला में एक जोड़ी द्वारा सबसे अधिक था।

जनवरी 2019 में, दक्षिण अफ्रीका के खिलाफ तीसरे एकदिवसीय मैच के दौरान, इमाम अपनी 19 वीं पारी में, एकदिवसीय मैचों में 1,000 रन बनाने वाले दूसरे सबसे तेज बल्लेबाज बन गए।

अप्रैल 2019 में, उन्हें २०१९ क्रिकेट विश्व कप के लिए पाकिस्तान के टीम में रखा गया था।
उन्होंने 5 मई 2019 को इंग्लैंड के खिलाफ पाकिस्तान के लिए ट्वेंटी 20 अंतर्राष्ट्रीय (टी20आई) की शुरुआत की।    इंग्लैंड के खिलाफ एकदिवसीय श्रृंखला में, क्रिकेट विश्व कप पहले, इमाम ने तीसरे वनडे मैच में 151 रन बनाए। एक दिवसीय अंतर्राष्ट्रीय मैच में इंग्लैंड के खिलाफ पाकिस्तान के बल्लेबाज के लिए यह सर्वोच्च व्यक्तिगत स्कोर था।

जून 2020 में, उन्हें कोविड-19 महामारी के दौरान पाकिस्तान के इंग्लैंड दौरे के लिए 29 सदस्यीय टीम में नामित किया गया था।
जुलाई में इंग्लैंड के खिलाफ टेस्ट मैचों के लिए उन्हें पाकिस्तान के 20 सदस्यीय टीम में शामिल किया गया था।
 व्यक्तिगत जीवन 
उनका जन्म 12 दिसंबर 1995 को लाहौर में हुआ था।  
वह एक पूर्व पाकिस्तानी क्रिकेटर इंज़माम-उल-हक़ का भतीजा है, जिसने राष्ट्रीय टीम के कप्तान के रूप में भी काम किया है।
हक परिवार की उत्पत्ति मुल्तान से हुई है। उनके पूर्वज 1947 में भारत के वर्तमान भारतीय राज्य हरियाणा के हांसी शहर से पाकिस्तान चले गए थे।

सन्दर्भ

बाहरी कड़ियाँ
 

श्रेणी:पाकिस्तानी क्रिकेट खिलाड़ी
श्रेणी:1995 में जन्मे लोग
श्रेणी:जीवित लोग
श्रेणी:लाहौर के लोग
श्रेणी:पाकिस्तान के एक दिवसीय अंतर्राष्ट्रीय क्रिकेट खिलाड़ी
श्रेणी:पाकिस्तानी टेस्ट क्रिकेट खिलाड़ी
श्रेणी:पाकिस्तानी टी२० क्रिकेट खिलाड़ी
शशांक खेतान

शशांक खेतान एक भारतीय फ़िल्म निर्देशक हैं।

 फिल्मोग्राफी 
+ वर्ष  फ़िल्म  निर्देशक  लेखक  सहायक निदेशक   टिपण्णी २००८ ब्लैक & ह्वाइट  २००८ युवराज  २०१४ हम्प्टी शर्मा की दुल्हनिया   २०१७ बद्रीनाथ की दुल्हनिया   फिल्मफेयर सर्वश्रेष्ठ निर्देशक पुरस्कार के लिए नामित २०१८ धड़क   २०२० रणभूमि  घोषित

 बाहरी कड़ियाँ 
 

श्रेणी:फ़िल्म निर्देशक
खिड़किया

आ  खिड़किया भारतीय राज्य मध्य प्रदेश हरदा जिले का एक अनुमंडल (तहसील) है। यह खण्डवा से ४५ किलोमीटर दूर है। यह जिले से रेल और सड़क मार्ग  से जुड़ा हुआ है।

श्रेणी:मध्यप्रदेश के अनुमंडल
श्रेणी:मध्य प्रदेश के शहर
मेघालय सरकार

मेघालय सरकार  भारतीय राज्य मेघालय एवं उसके सभी ११ जिलों की सर्वोच्च अधिशासी प्राधिकारी है। इसकी प्रमुख शाखाओ में राज्यपाल के नेतृत्व में कार्यपालिका, न्यायपालिका एवं विधायिका आते हैं। 

राज्य की विधान सभा में वर्तमान में  ६० सदस्य होते हैं। मेघालय राज्य के दो प्रतिनिधि लोक सभा हेतु निर्वाचित होते हैं, प्रत्येक एक शिलांग और एक तुरा निर्वाचन क्षेत्र से। यहां का एक प्रतिनिधि राज्य सभा में भी जाता है। इसका कार्यकाल ५ वर्ष का होता है।राज्य के सृजन से ही यहां गौहाटी उच्च न्यायालय का अधिकार क्षेत्र रहा है। १९७४ से ही गौहाटी उच्च न्यायालय की एक सर्किट बेञ्च यहां स्थापित है। मार्च २०१३ में मेघालय उच्च न्यायालय को गौहाटी उच्च न्यायालय से विलग कर दिया गया और अब राज्य का अपना उच्च न्यायालय है।

 स्थानीय स्व-सरकार 
कड़ी=https://en.wikipedia.org/wiki/File:NE_Autonomous_divisions_of_India.svg|अंगूठाकार|भारत के पूर्वोत्तरीय स्वायत्त मण्डल
राष्ट्र की ग्रामीण जनता को स्थानीय स्व-सरकार उपलब्ध कराने हेतु भारतीय संविधान में प्रायोजन किये गये हैं। इनके अनुसार पंचायती राज संस्थान की स्थापना की गयी है।  पूर्वोत्तर राज्यों के भिन्न रीति रिवाजों एवं मान्यताओं को ध्यान में रखते हुए, क्षेत्र के लिये एक अलग राजनीतिक एवं प्रशासनिक ढांचे का निर्माण किया गया है क्षेत्र की कुछ जनजातियों की अपनी पारम्परिक राजनीतिक प्रणालियां हैं। इनके चलते यह महसूस किया गया कि पंचायती राज प्रणाली यहां लागू की जाने से विवाद उत्पन्न करेगी। गोपीनाथ बोरदोलोई की अध्यक्षता में बनी एक उपसमिति की सिफ़ारिशों को संविधान में संलग्न किया गया। इसके तहत मेघालय सहित पूर्वोत्तर के कई ग्रामीण क्षेत्रों में स्वायत्त जिला परिषदों का गठन कर उनका अपना संविधान लागू किया गया। मेघालय में ऐसी एडीसी परिषदें निम्न हैं:

 खासी हिल आटोनोमस डिस्ट्रिक्ट काउन्सिल
 गारो हिल आटोनोमस डिस्ट्रिक्ट काउन्सिल
 जयन्तिया हिल आटोनोमस डिस्ट्रिक्ट काउन्सिल

 सन्दर्भ 

 बाहरी कड़ियां 

श्रेणी:मेघालय की राजनीति
इडिऐकरन कल्प

thumb|270px|इडिऐकरन कल्प के कुछ प्राणी
इडिऐकरन कल्प (Ediacaran Period) पृथ्वी के भूवैज्ञानिक इतिहास में एक कल्प था, जो आज से 63.5 करोड़ वर्ष पहले आरम्भ हुआ और 54.1 करोड़ वर्ष पहले अंत हुआ। यह प्राग्जीवी इओन (Proterozoic) का और नूतनप्राग्जीवी महाकल्प (Neoproterozoic) का अंतिम कल्प था। इस से पहले क्रायोजेनियाई कल्प (Cryogenian) चल रहा था और इसके बाद दृश्यजीवी इओन (Phanerozoic) और उसके पहले महाकल्प, पुराजीवी महाकल्प (Paleozoic), तथा पहले कल्प, कैम्ब्रियाई कल्प (Cambrian) का आरम्भ हुआ।

 इन्हें भी देखें 
 कल्प (भूवैज्ञानिक)
 पुराजीवी महाकल्प

 सन्दर्भ 

श्रेणी:नूतनप्राग्जीवी महाकल्प
श्रेणी:भूवैज्ञानिक कल्प
*
केन्द्रीय विधान सभा

thumb|300px|सेन्ट्रल लेजिस्लेटिव असेम्बली, वर्तमान संसद भवन में हुआ करती थी।

ब्रिटिशकालीन भारत में केन्द्रीय विधान सभा (Central Legislative Assembly), इम्पीरियल लेजिस्लेटिव काउन्सिल का निम्न सदन था। इसका निर्माण भारत सरकार अधिनियम, १९१९ के अधीन किया गया था। कभी-कभी इसे 'इंडियन लेजिस्लेटिव असेम्बली' और इम्पीरियल लेजिस्लेटिव असेम्बली'  भी कहते थे। 

भारत की स्वतन्त्रता के परिणामस्वरूप १४ अगस्त १९४७ को लेजिस्लेटिव असेम्बली को भंग कर दिया गया तथा इसके स्थान पर भारतीय संविधान सभा एवं पाकिस्तानी संविधान सभा बनायी गयीं।

श्रेणी:भारत का राजनीतिक इतिहास
नांगल सोती

नांगल सोती  भारत के उत्तर प्रदेश राज्य में स्थित नजीबाबाद ब्लॉक में एक गांव है। नांगल सोती  मुरादाबाद डिवीजन से संबंधित है, और जिला मुख्यालय बिजनौर से 35 किमी, नजीबाबाद से 12 किमी और राज्य की राजधानी लखनऊ से 483 किमी दूर स्थित है।
 पास के गांव 
 खानपुर (1 किमी)
 जीतपुर खास (3 किमी)
 हरचंदपुर (4 किमी)
 रायपुर खास (4 किमी)
 रसूलपुर सैद (4 किमी)
 कांशी रामपुर (5 किमी)
 जनगणना 
नांगल सोती की स्थानीय भाषा हिंदी है। नांगल सोती की कुल आबादी 6,576 है। 47.0% आबादी महिलाएं हैं और 53.0% पुरुष हैं। नांगल सोती में कुल साक्षरता दर 60.2% है, जबकि महिला साक्षरता दर 25.7% है।
 परिवहन 
नांगल सोती गाँव बिजनौर एवं नजीबाबाद से सड़क मार्ग से जुड़ा हुआ है। नांगल सोती से निकटतम रेलवे स्टेशन चंदोक और बालावली रेलवे स्टेशन उपलब्ध हैं।
 स्कूल 
 राजा भारत सिंह इंटर कॉलेज नांगल सोती (बिजनौर)
 सरस्वती शिशु मंदिर खानपुर (नांगल सोती)
 स्प्रिंगफील्ड अकादमी (नजीबाबाद, नांगल सोती रोड)
 बाहरी कड़ियां 
 नांगल सोती समाचार
 नांगल-सोती / नांगल सोती विकीमपिया पर
श्रेणी:भारत के गाँव
श्रेणी:उत्तर प्रदेश के गाँव
श्रेणी:बिजनौर ज़िले के गाँव
नेशनल स्टूडेंट यूनियन ऑफ इंडिया

पाठ=nsui flag|अंगूठाकार|262x262पिक्सेल| एनएसयूआई का झंडा
 
नेशनल स्टूडेंट्स यूनियन ऑफ इंडिया, भारतीय राष्ट्रीय कांग्रेस (INC या कांग्रेस) की छात्र शाखा है, जिसकी स्थापना 9 अप्रैल 1971 को हुई थी। राष्ट्रीय छात्र संगठन बनाने के लिए केरल छात्र संघ और पश्चिम बंगाल राज्य छत्र परिषद को मिलाकर इन्दिरा गांधी ने इस संगठन की स्थापना की थी।

 सदस्यता 
एनएसयूआई का सदस्य बनने के लिए, 27 वर्ष से कम आयु का होना चाहिए व छात्र होना चाहिए, भारत का नागरिक होना चाहिए, किसी अन्य राजनीतिक संगठन का हिस्सा नहीं होना चाहिए और अतीत में किसी भी आपराधिक गतिविधि का दोषी नहीं होना चाहिए।  एनएसयूआई अपने सदस्यों को "प्राथमिक सदस्य" और "सक्रिय सदस्य" में वर्गीकृत करता है। एक इच्छुक सदस्य जो एनएसयूआई सदस्यता के लिए आवेदन करता है, संगठन की जांच प्रक्रिया के बाद प्राथमिक सदस्य बन जाता है।

 छात्र संघ चुनाव 
दिल्ली विश्वविद्यालय के छात्रसंघ चुनाव में नेशनल स्टूडेंट्स यूनियन ऑफ इंडिया (एनएसयूआई) की जीत के पीछे कश्मीर के 28 वर्षीय फिरोज खान चेहरा था। कांग्रेस के छात्रसंघ के राष्ट्रीय अध्यक्ष घोषित किए जाने के तीन महीने के भीतर, खान ने चार राज्यों-पंजाब, असम, राजस्थान और दिल्ली के विश्वविद्यालयों में छात्र निकाय चुनावों में पार्टी को जीत दिलाई। जम्मू विश्वविद्यालय में मानवाधिकार विभाग के छात्र खान को कांग्रेस उपाध्यक्ष राहुल गांधी ने इस पद के लिए चुना था। खान, जो कश्मीर के पोगल परिस्तान गांव के एक मध्यमवर्गीय परिवार से ताल्लुक रखते हैं, ने कहा, "हमने डीयू में 600 छात्रों को प्रशिक्षित किया था, जिसमें हर कक्षा में कम से कम एक छात्र था, जो छात्रों की समस्याओं पर चर्चा करता था। यह प्रक्रिया चुनाव की तारीखों की घोषणा से पहले एक महीने तक चलती रही। हमने छात्रों से एनएसयूआई को वोट देने के लिए नहीं कहा। उनसे हमारा अनुरोध डीयू को वापस लेने का था।" अब तक, खान एनएसयूआई को अपने कट्टर प्रतिद्वंद्वी- आरएसएस समर्थित अखिल भारतीय विद्यार्थी परिषद (एबीवीपी) से एक कदम आगे रखने में कामयाब रहे हैं। अपनी टीम और राष्ट्रीय राजधानी के युवाओं को जीत का श्रेय देते हुए जिन्होंने हिंसा और 'जबरन राष्ट्रवाद' के खिलाफ मतदान किया, खान ने कहा, "छात्रों के साथ आमने-सामने जुड़ना और सही लोगों पर दांव लगाना पार्टी के लिए सबसे अच्छा काम करता है।" उनका मानना है कि छात्रों को दबाने की किसी भी तरह की रणनीति से मदद नहीं मिलेगी। 

 यह भी देखें 
 अखिल भारतीय छात्र संघ
 स्टूडेंट्स फेडरेशन ऑफ इंडिया
 अखिल भारतीय विद्यार्थी परिषद
 भारतीय राष्ट्रीय कांग्रेस
 भारतीय युवा कांग्रेस
 राजनीतिक दलों की सूची

 सन्दर्भ 

 बाहरी 

 
श्रेणी:छात्र संगठन
श्रेणी:भारत के छात्र संगठन
परिकलन विज्ञान

right|thumb|300px|किसी तन्त्र को समझने के पथ
परिकलन विज्ञान (Computational science या scientific computing या scientific computation (SC)) तेजी से बढ़ता हुआ अनेक विधाओं वाला क्षेत्र है जो आधुनिक युग में उपलब्ध उन्नत परिकलन क्षमताओं का उपयोग करके जटिल समस्याओं को समझती तथा उनका समाधान करती है। परिकलन विज्ञान अनेक विधाओं में फैला हुआ है किन्तु इसके अन्तर्गत मुख्यतः प्राकृतिक प्रणालियों के मॉडलों का विकास तथा सिमुलेशन किया जाता है।

इन्हें भी देखें
परिकलन इंजीनियरी

श्रेणी:परिकलन
गिन्नी माही

गुरकंवल भारती (26 नवंबर 1998), जिन्हें पेशेवर रूप से गिन्नी माही के नाम से जानी जाती है, एक पंजाबी लोकगीत, रैप और हिप-हॉप गायिका हैं जो भारत के जालंधर, पंजाब से है। उनके गीत फैन बाबा साहिब दि और डेंजर चमार प्रसिद्ध हैं। वह भीम गीतों (आंबेडकरवादी गीतों) के लिए प्रसिद्ध हैं।

प्रारंभिक जीवन
गिन्नी माही का जन्म राकेश चंद्र माही और परमजीत कौर के घर, पंजाब के जालंधर, आबाड़पुरा में हुआ था। वह चमार या रविदास समुदाय के परिवार से संबंधित है। उन्होंने हंस राज महिला महाविद्यालय में अध्ययन किया है।

करीअर
गिन्नी माही ने 11 साल की उम्र से गायन शुरू कर दिया था। गिन्नी ने एक हजार से अधिक स्टेज शो और गायन कार्यक्रमों में हिस्सा चुका हैं। वह डॉ. बाबासाहेब आंबेडकर को अपना आदर्श मानती हैं। गिन्नी अपने हर गीत में एक संदेश देना चाहती है, वह अपनी आवाज से ही लोगों को सामाजिक पिछड़ेपन से बाहर निकालने के लिए प्रयास करती हैं और अब तक अपने लक्ष्य में सफल भी रही है।

डिस्कोग्राफी
 गुरान दी दीवानी (2015), उनका पहला एल्बम
 गुरुपुराब कांशी वाले दा (2016), उनका दूसरा एल्बम
 डेंजर चमार
 हक
 फैन बाबा साहिब दि, जिसमें से एक पंक्ति मुख्य थी बाबासाहेब दी, जेन लिखेया सी संविधान (मैं बाबासाहेब आंबेडकर की बेटी हूँ, जिन्होंने संविधान लिखा)
 की होया जे मेन धी हे हैं

संदर्भ

श्रेणी:पंजाबी गायक
श्रेणी:गायिका
श्रेणी:1998 में जन्मे लोग
साएडेरियाई कल्प

thumb|280px|डेल्ज़ गॉर्ज, वेस्टर्न ऑस्ट्रेलिया में एक साएडेरियाई धारीदार लौहशिला गठन
साएडेरियाई कल्प (Siderian Period) पृथ्वी के भूवैज्ञानिक इतिहास में एक कल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 230 करोड़ (2.3 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) और प्राग्जीवी इओन (Proterozoic) दोनों का सबसे पहला कल्प था। इसके बाद में राएसियाई कल्प (Rhyacian) आया। साएडेरियाई कल्प से पहले आर्कीअन इओन चल रहा था।

 ऑक्सीजन में बढ़ौतरी और सागरों का रंग बदलना 
साएडेरियाई कल्प में धारीदार लौहशिला गठन (banded ironstone formation) नामक अवसादी शैल की रचना चरमगति पर थी। उस समय पृथ्वी के सागरों का रंग हरा था क्योंकि उनमें बड़ी मात्रा में लोहे यौगिक घुले हुए थे। इन समुद्रों में फैले शैवाल ने ऑक्सीजन उत्पन्न किया जिसने इस लोहे से मिलकर मैग्नेटाइट बना दिया। धीरे-धीरे सागरों का रंग साफ़ होने लगा। जब समुद्र से अधिकतर लोहा हट चुका था तो इस ऑक्सीजन को सोखने के लिए कुछ नहीं बचा, जिस से पृथ्वी के वायुमण्डल में - जहाँ अब तक मीथेन गैस की बड़ी भूमिका थी - ऑक्सीजन की मात्रा बढ़ने लगी। पृथ्वी पर तब तक क्रमविकसित हुए अधिकांश जीव कम-ऑक्सीजन वाली वायु में पनपने वाले अविकल्पी अवायुजीव थे और उनमें से अधिकांश इस बढ़ती ऑक्सीजन सान्द्रता को न झेल पाने के कारण विलुप्त हो गए।

ऑक्सीजन बढ़ती रही और वायुमण्डल में मीथेन की सान्द्रता घटती रही। इसका तापमान पर भारी प्रभाव पड़ा क्योंकि ऑक्सीजन की तुलना में मीथेन एक कई अधिक शक्तिशाली ग्रीनहाउस गैस है, और सूरज से प्राप्त गरमी को वायुमण्डल व सतह पर अधिक रोके रखती है। बहुत से जीववैज्ञानिक व भूवैज्ञानिक मानते हैं कि इस से ह्युरोनियाई हिमयुग आरम्भ हुआ, जो पृथ्वी का सबसे लम्बा व भयंकर हिमयुग था, जिसमें एक समय पर सम्भव है कि पृथ्वी पूरी तरह से हिमचादरों से ढकी गई हो। इस पूरे घटनाक्रम को महान ऑक्सीजन प्रलय (Great Oxygen Catastrophe) के नाम से जाना जाता है। आगे चलकर जैसे ऑक्सीजन-श्वासी जीव उत्पन्न हुए ऑक्सीजन की मात्रा में संतुलन आ गया।

 इन्हें भी देखें 
 कल्प (भूवैज्ञानिक)
 राएसियाई कल्प (Rhyacian)
 पुराप्राग्जीवी महाकल्प
 प्राग्जीवी इओन (प्रोटेरोज़ोइक, Proterozoic)
 आर्कीअन इओन (Archean)

 सन्दर्भ 

श्रेणी:पुराप्राग्जीवी महाकल्प
श्रेणी:भूवैज्ञानिक कल्प
हायफा

thumb|पेनिसिलियम के हायफे
हायफा (hypha), जिसका बहुवाचन हायफे (hyphae) होता है, कुछ फफूंद (फ़ंगस), ऊमाइसीट और ऐक्टीनोबैक्टीरिया के रेशेदार ढांचे होते हैं। फफूंद में यह वनस्पति की तरह उसे बढ़ने व फैलने देता है। हायफे के समूहों को माइसीलियम (mycelium) कहते हैं।Madigan M; Martinko J (editors). (2005). Brock Biology of Microorganisms (11th ed.). Prentice Hall. ISBN 0-13-144329-1.

 इन्हें भी देखें 
 फफूंद

 सन्दर्भ 

श्रेणी:फफूंद आकृतिकी और शारीरिकी
कोलोनी (जीवविज्ञान)

thumb|उत्तर सागर के हेल्गोलैंड द्वीपसमूह में उत्तरी गैनट नामक पक्षी जाति की एक जनन कोलोनी
जीवविज्ञान में कोलोनी (colony) एक ही जीववैज्ञानिक जाति के दो या उस से अधिक जीवों के एक साथ निवास के स्थान को कहते हैं। यह जीव एक-दूसरे से कुछ चीज़ों में सहयोग करते हैं और कुछ जातियों में एक-दूसरे से जुड़े हुए भी हो सकते हैं। इस सहवास के कई लाभ हो सकते हैं, मसलन बड़े परभक्षियों से अपनी रक्षा कर पाना, बड़े आकार के ग्रास को पकड़ सकना, बड़े ढांचे बनाकर वातावरण से अपनी रक्षा करना, लैंगिक जनन में अपना जोड़ा आसानी से ढूंढ पाना, और शिशुओं की सामूहिक रूप से रक्षा व पोषण करना। बैक्टीरिया व फफूंद में अक्सर कोलोनिया किसी ठोस सतह पर पाई जाती हैं। कुछ प्राणियों में कोलोनियाँ केवल साल के कुछ भाग में ही जनन के लिए बनाई जाती हैं।

 इन्हें भी देखें 
 बैक्टीरिया
 मधुमक्खी का छत्ता

 सन्दर्भ 

श्रेणी:समुदाय पारिस्थितिकी
श्रेणी:सूक्ष्मजैविकी
श्रेणी:पर्यावास
श्रेणी:पर्यावरणीय पारिभाषिकी
माइसीलियम

thumb|right|फैला हुआ फफूंद माइसीलियम
thumb|right|गिरे हुए पेड़ की लकड़ी के नीचे उग रहा माइसीलियम
माइसीलियम (mycelium) फफूंद (फ़ंगस) और फफूंद-जैसी बैक्टीरियाई कोलोनियों में वनस्पतियों की तरह शाखाओं वाले धागेनुमा हायफों को कहते हैं। यह अक्सर मिट्टी में फैला हुआ होता है और इसमें स्थान-स्थान पर सतह से ऊपर फफूंद के शरीर उगे हुए होते हैं। कभी-कभी जिस माध्यम में जीव की कोलोनी उग रही हो उसमें माइसीलियम के धागों का फैला हुआ एक जाल दिखता है। कभी-कभी एक ही जीव का माइसीलियम बहुत विस्तृत होता है और अमेरिका के ऑरेगॉन राज्य में पाया गया एक माइसीलियम 2,400 ऐकड़ पर फैला हुआ था। अनुमान लगाया जाता है कि इसकी आयु 2,200 वर्ष थी और सम्भव है कि यह पृथ्वी पर पाया गया सबसे बड़े आकार का जीव हो।Paul Stamets. Mycelium Running, Ten Speed Press, U.S.A. 2005 (p. 45, caption to figure 60)}}

 इन्हें भी देखें 
 हायफा
 फफूंद

 सन्दर्भ 

श्रेणी:फफूंद आकृतिकी और शारीरिकी
प्रकाशाहारी

right|thumb|290px|जलीय और थलीय प्रकाशाहारी: शैवाल से भरे पानी में गिरी हुई लकड़ी पर उगते पौधे
प्रकाशाहारी (Phototroph) ऐसे जीव होते हैं जो प्रकाश के फ़ोटोनों की ऊर्जा से विभिन्न कोशिकीय चयापचय प्रक्रियाएँ चलाते हैं। हालांकि बहुत से प्रकाशाहारी प्रकाश-संश्लेषण (photosynthesis) करते हैं, अन्य इस से भिन्न प्रक्रियाओं से भी ऊर्जा प्राप्त करते हैं।Lwoff, A., C.B. van Niel, P.J. Ryan, and E.L. Tatum (1946). Nomenclature of nutritional types of microorganisms. Cold Spring Harbor Symposia on Quantitative Biology (5th edn.), Vol. XI, The Biological Laboratory, Cold Spring Harbor, NY, pp. 302–303,  .Schneider, С. K. 1917. Illustriertes Handwörterbuch der Botanik. 2. Aufl., herausgeg. von K. Linsbauer. Leipzig: Engelmann,  .

 इन्हें भी देखें 
 प्रकाश-संश्लेषण
 अनॉक्सीजनी प्रकाशसंश्लेषण
 रसायनाहारी

 सन्दर्भ 

श्रेणी:प्रकाश संश्लेषण
श्रेणी:पौषणिक पारिस्थितिकी
श्रेणी:सूक्ष्मजीवी वृद्धि और पोषण
श्रेणी:जीववैज्ञानिक शब्दावली
रसायनाहारी

right|thumb|अटलांटिक महासागर में एक जलतापीय छिद्र जो रसायनाहारियों को ऊर्जा और पोषक तत्व प्रदान करता है
रसायनाहारी (Chemotroph) ऐसे जीव होते हैं जो अपने पर्यावरण में उपस्थित इलेक्ट्रॉन दाता रसायनों का ऑक्सीकरण करके ऊर्जा प्राप्त करते हैं। यह प्रकाशाहारी जीवों से भिन्न हैं, जो प्रकाश से ऊर्जा प्राप्त करते हैं। भिन्न रसायनाहारी कार्बनिक या अकार्बनिक यौगिकों से ऊर्जा प्राप्त कर सकते हैं। रसायनाहारी अक्सर समुद्र के फ़र्श पर मिलते हैं, जहाँ सूरज का प्रकाश नहीं पहुँचता और सदैव अंधेरा रहता है। यहाँ पर स्थित सागरगत ज्वालामुखी से गरमी और रसायन प्राप्त कर के अक्सर रसायनाहारियों की कोलोनियाँ बन जाती हैं।

 इन्हें भी देखें 
 प्रकाशाहारी

 सन्दर्भ 

श्रेणी:जीववैज्ञानिक शब्दावली
श्रेणी:पौषणिक पारिस्थितिकी
श्रेणी:सूक्ष्मजीवी वृद्धि और पोषण
श्रेणी:प्लवकशास्त्र
कठपुतली (इंटरनेट)

अंगूठाकार|हैंक पेलिसियर के नाम से अंग्रेज़ी विकिपीडिया पर एक खाते को इसलिए अवरोधित किया गया है क्योंकि एक मशहूर व्यक्ति के नाम से यह लेख पहले से मौजूद है और सम्भवतः यह खाता धोके के लिए बनाया गया है।

कठपुतली एक ऑनलाइन पहचान है जिसका लक्ष्य धोका देना है। इस शब्द को कपड़े से बनी गुड़िया या कठपुतली के हवाले से वास्तुतः धोके की पहचान को कहा जाता है जो इंटरनेट के किसी सदस्य की ओर से स्वयं या किसी और का झूठा दाका करके वह करता है। 

 इन्हें भी देखें 

 ऐस्ट्रोटर्फ़िंग
 कैटफ़िशिंग
 इंटरनेट पर कोई नहीं जानता कि आप एक कुत्ता हो
 ऑनलाइन प्रसिद्धि
 गुज़रना (समाजशास्त्र)
 जालसाज़
 विकिपीडिया सम्पादन में हित-संघर्ष
 पीछा करना
 साइबिल प्रहार

 सन्दर्भ 

श्रेणी:छल
श्रेणी:इंटरनेट शब्दावली
अभिनति

right|thumb|300px|ट्रांजिस्टर की 'फिक्स्ड बायसिंग' - जो एक सरलतम बायसिंग है।
right|thumb|300px|ट्रांजिस्टर की 'वोल्टेज विभाजक बायसिंग' - जो अधिकांशतः उपयोग की जाती है।
इलेक्ट्रॉनिक्स के सन्दर्भ में, किसी इलेक्ट्रॉनिक परिपथ के विभिन्न बिन्दुओं पर पूर्वनिर्धारित वोल्टता स्थापित करने के लिए आवश्यक प्रबन्ध करना अभिनति या बायसिंग (Biasing) कहलाता है। समुचित अभिनति के बिना इलेक्ट्रॉनिक परिपथ ठीक से काम नहीं करते, या यों कहें कि अभिनत करने पर इलेक्ट्रॉनिक परिपथ बेहतर ढंग से कार्य करते हैं। मोटे तौर पर बायसिंग का अर्थ है- किसी इलेक्ट्रॉनिक परिपथ में सही मान वाला डीसी वोल्टेज लगाना तथा उपयुक्त मान वाले अन्य अवयव लगाना ताकि उस परिपथ में मौजूद बीजेटी, मॉसफेट, या अन्य सक्रिय अवयव सही ऑपरेटिंग अवस्था में रहते हुए सिगनल का ठीक ढंग से प्रसंस्करण (प्रोसेसिंग) कर सकें।

इन्हें भी देखें
द्विध्रुवी ट्रांजिस्टर की अभिनति (बीजेटी की बायसिंग)

श्रेणी:इलेक्ट्रॉनिकी
प्रकाशगुणक

right|thumb|100px|प्रकाशगुणित्र

प्रकाशगुणित्र या प्रकाशगुणक नली (Photomultiplier tubes या photomultipliers या PMT), निर्वात नलिकाओं की एक विशेष श्रेणी है जो प्रकाश के सर्वाधिक संवेदी संसूचक ((sensitive detector) की भांति कार्य करते हैं। ये पराबैंगनी, दृष्य प्रकाश तथा निकट-अवरक्त विद्युतचुम्बकीय स्पेक्ट्रम के लिए अच्छा काम करते हैं। ये संसूचक आपतित प्रकाश के कारण उत्पन्न अति क्षीण विद्युत धारा को १० करोड़ गुना  (अर्थात्, 160 dB) तक बढ़ा देते हैं। इतनी अधिक आवर्धन क्षमता होने के कारन इनकी सहायता से एकल फोटॉन तक का भी पता लगाया जा सकता है।

सन्दर्भ
श्रेणी:इलेक्ट्रॉनिक अवयव
श्रेणी:संसूचक
सम्प्रदायवाद

सम्प्रदायवाद का अर्थ ‘‘दूसरे समुदाय के लोगो के प्रति धार्मिक भाषा अथवा सांस्कृतिक आधार पर असहिष्णुता की भावना रखना तथा धार्मिक सांस्कृतिक भिन्नता के आधार पर अपने समुदाय के लिए राजनीतिक अधिकार, अधिक सत्ता , प्रतिष्ठा की मांगे रखना और अपने हितो को राष्ट्रीय हितो से ऊपर रखना है।
अपने हितों के लिए इसको सभी धार्मिक संगठन द्वारा बढ़ावा देना

 सम्प्रदायवाद की प्रमुख विशेषताएं - 
सम्प्रदायवाद की प्रमुख विशेषताएं निम्नलिखित है।

 यह अंधविश्वास पर आधारित है। उदाहरण के लिये रूढीबाद 
 यह असहिष्णुता पर आधारित है। यहाँ असहिणुता का अर्थ  अन्य जाति, धर्म और परंपरा से जुड़े व्यक्ति के विश्वासों, व्यवहार व प्रथा को मानने की अनिच्छा हैं।
 यह दूसरे धर्मो के प्रति दुष्प्रचार करता है। 
 यह दूसरो के विरूद्ध हिंसा सहित अतिवादी तरीको को स्वीकार करता है।

 सम्प्रदायिकता की समस्या के मुख्य कारण - 

 धर्म की संकीर्ण व्याख्या- धर्म की संकीर्ण व्याख्या लोगो को धर्म के मूल स्वरूप से अलग कर देती है धर्म की संकीर्ण व्याख्या साम्प्रदायिकता का कारण है |
 सामाजिक मान्यताएं- विभिन्न सम्प्रदायवादी धर्मिक मान्यताएं एक दूसरे से भिन्न है जो परस्पर दूरी का कारण बनती है। छूआछूत व ऊंचनीच की भावना सम्प्रदायवाद को फैलाती है। 
 राजनीतिक दलो द्वारा प्रोत्साहन- भारत के विविध राजनीतिक दल चुनाव के समय वोटो की राजनीति से साम्प्रदायिकता को प्रोत्साहन देते है। 
 साम्प्रदायिक संगठन- कुछ सामप्रदायिक संगठन अपनी संकीर्ण राजनीति से लोगो के बीच साम्प्रदायिकता की भावना को भड़काकर अपने आपको सच्चा राष्ट्रवादी 
 प्रशासनिक अक्षामता- सरकार और प्रशासन की उदासीनता के कारण भी कभी कभी साम्पद्रायिक दंगे हो जाते है।

 सम्प्रदायवाद का लोकतंत्र पर प्रभाव- 
देश में सम्प्रदायिकता के निम्न दुष्परिणाम देखने को मिलते है-

 राष्ट्रीय एकता बाधित- राष्ट्रीय एकता का अर्थ कि देश के सभी लोग एक होकर रहे जबकि साम्प्रदायिकता देश की जनता को समूहो तथा साम्प्रदायिकता में बांट देती है। 
 राष्ट्रीय शांति और सुरक्षा प्रभावित- साम्प्रदायिक तत्वो द्वारा फैलार्इ जाने वाली अफवाहों व गडब़ ड़ी से देश की शांति भंग हो जाती है। 
 वैनस्यता को बढ़़ावा- साम्प्रदायिकता से विभिन्न वर्गो में द्वेष को बढ़ावा मिलता है। 
 विकास में बाधक- साम्प्रदायिक दुर्भावना के कारण समाज में पारस्परिक सहयोग की भावना समाप्त हो जाती है। देश के विभिन्न स्थानो पर साम्प्रदायिक दंगे होने से वहां का जनजीवन अस्त व्यस्त हो जाता है और समस्त विकास कार्य ठप्प हो जाते है। 
 भ्रष्टाचार में वृद्धि- उच्चाधिकारी और राजनेता साम्प्रदायिक आधार पर अनुचित एवं अवैधानिक कार्यवाहीयो में संलग्न व्यक्ति का ही पक्ष लेते है। इतना ही नही नौकरियां एवं अन्य प्रकार की सुविधा देने में भी साम्प्रदायिक आधार पर विचार करते है। इससे उनका नैतिक पतन होता है और भ्रष्टाचार में वृद्धि होती है।
आंबडवे

आंबडवे महाराष्ट्र में रत्नागिरी जिले के मंडणगड तेहसिल में एक छोटा गाँव है। यह गाव मंडणगड तालुका से 17 किलोमीटर दूर हैं। यह भीमराव आम्बेडकर एवं उनके पूर्वजों का मूल गांव हैं, इसलिए यहाँ पुणे की अशोक सर्वांगीण विकास संस्था ने अशोक स्तंभ एवं शीलालेख खडा कर उसे 'स्फूर्तिभूमी' नाम दिया हैं। इस गांव को सासंद अमर साबले ने उनके विकास योजना में शामिल किया हैं।

 जनगणना 
2011 की भारतीय जनगणना के अनुसार आंबडवे गाँव संबन्धि जानकारी।

 Particulars	 कुल पुरुष महिला घरों की संख्या  64 - - जनसंख्या 240  111  129 बच्चे (आयु 0-6) 25 16 9 अनुसूचित जाति 57 27 30 अनुसूचित जनजाति   11 7 4 साक्षरता  79.53% 85.26% 75.00% कुल मजदूर  51 44 7
उल्लेखनिय व्यक्ती
 यह भीमराव आम्बेडकर के पूर्वजो का मूल गाँव हैं, आम्बेडकर के पिता रामजी सकपाल ने स्कूल में अपने बेटे भीमराव का उपनाम ‘सकपाल' की बजाय ‘आंबडवेकर' (आम्बडवेकर) लिखवाया था, क्योंकी कोकण प्रांत में लोग अपना उपनाम गांव के नाम से रखते थे, इसलिए आम्बेडकर के आंबडवे गांव से 'आंबडवेकर' उपनाम स्कूल में दर्ज किया। बाद में एक देवरुखे ब्राह्मण शिक्षक कृष्णा महादेव आम्बेडकर जो उनसे विशेष स्नेह रखते थे, ने उनके नाम से ‘आंबडवेकर’ हटाकर अपना सरल ‘आंबेडकर’ (आम्बेडकर) उपनाम जोड़ दिया।

इन्हें भी देखें
 महू
 भीम जन्मभूमि

संदर्भ

बाहरी कड़ियाँ
 स्वच्छ भारत मिशन - आंबडवे

श्रेणी:महाराष्ट्र के गाँव
श्रेणी:महाराष्ट्र
श्रेणी:रत्नागिरी जिला
श्रेणी:भीमराव आंबेडकर
श्रेणी:भारत में गांव
खासी हिल स्वायत्त जिला परिषद

चित्र: Khasi_Autonomous_Council.jpg|200px|thumb|right|  स्वायत्त जिला परिषद भवन, शिलांग    दाएँ|301x301px|उत्तर-पूर्वी स्वायत्त डिवीजनोंखासी हिल्स स्वायत्त जिला परिषद  (खासी हिल ऑटोनोमस डिस्ट्रिक्ट काउन्सिल)(KHADC) में भारत के पूर्वोत्तर राज्य मेघालय के पश्चिम खासी हिल्स जिले, पश्चिम खासी हिल्स जिले और री भोई  जिलों को शामिल किया गया है। यह मेघालय राज्य के  तीन स्वायत्त जिला परिषदों और भारत के चौदह स्वायत्त क्षेत्रों में से एक है।

 सन्दर्भ 

 बाहरी लिंक 

 खासी हिल्स स्वायत्त जिला परिषद   का आधिकारिक जालस्थल।

श्रेणी:मेघालय सरकार
श्रेणी:भारत के स्वायत्त जिला परिषद
गारो हिल्स स्वायत्त जिला परिषद

दाएँ|350x350पिक्सेल|उत्तर-पूर्वी स्वायत्त डिवीजनों
गारो हिल्स स्वायत्त जिला परिषद (गारो हिल ऑटोनोमस डिस्ट्रिक्ट काउन्सिल) (GHADC) एक स्वायत्त जिला परिषद है जिसका मुख्यालय तुरा में स्थित है। यह परिषद ईस्ट गारो हिल्स जिला, पश्चिम गारो हिल्स जिला, दक्षिण गारो हिल्स जिला और दक्षिण पश्चिम गारो हिल्स जिले के लिये बनी स्वायत्त प्रशासी परिषद है। यह मेघालय राज की तीन और भारत की चौदह स्वायत्त क्षेत्रों में से एक है। 

 बाहरी कड़ियां 

 पश्चिम गारो हिल्सका जालस्थल
श्रेणी:मेघालय सरकार
श्रेणी:मेघालय के स्वायत्त क्षेत्र
श्रेणी:भारत के स्वायत्त क्षेत्र
जयन्तिया हिल आटोनोमस डिस्ट्रिक्ट काउन्सिल

कड़ी=https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:NE_Autonomous_divisions_of_India.svg|दाएँ|301x301पिक्सेल|उत्तर-पूर्वी स्वायत्त डिवीजनों
जयंतिया हिल्स स्वायत्त जिला परिषद (जयन्तिया हिल्स आटोनोमस डिस्ट्रिक्ट काउन्सिल) (JHADC) में भारत के पूर्वोत्तर राज्य मेघालय के जयन्तिया हिल्स जिला आता है।यह मेघालय के भीतर तीन स्वायत्त जिला परिषदों में से एक है, और भारत के पच्चीस स्वायत्त क्षेत्रों में से एक है।  वर्तमान जयंतिया पहाड़ियाँ ऐतिहासिक जयंतिया साम्राज्य का हिस्सा थीं।   इसे संयुक्त खासी-जयंतिया हिल्स जिले के जोवाई उपखंड से 23 नवंबर 1964 को जोवाई स्वायत्त जिला परिषद के रूप में गठित किया गया था - 14 जून 1973 को इसके वर्तमान नाम को अपनाया गया। इस परिषद का गठन जयन्तिया जनजाति के लोगों के विकास हेतु किया गया था।इसका मुख्यालय जोवाई में है।

जयंतिया हिल्स स्वायत्त जिला परिषद का कुल क्षेत्रफल ३,८१९ वर्ग किलोमीटर है जिसकी जनसंख्या २०११ तक ६६५,४७६ थी।

 इतिहास 
  16 वीं शताब्दी की शुरुआत से जयंतिया साम्राज्य पर सिएम्स का शासन था, लेकिन उनका शासन वर्ष १८३५ से १५ अगस्त १९४७ को भारत को स्वतंत्रता प्राप्त होने तक पूरा जयंतिया साम्राज्य ब्रिटिश शासन के अधीन आ गया। ब्रिटिश शासन के दौरान, जयंतिया हिल्स एक नागरिक उप की स्थिति में खासी जयंतिया हिल्स जिले का हिस्सा बन गया।  -मंडल को जोवाई सिविल सब-डिवीजन के नाम से जाना जाता है।

  ब्रिटिश शासन से भारत की स्वतंत्रता के परिणामस्वरूप, 25 खासी राज्यों के सिएम्स ने विलय के दस्तावेज पर हस्ताक्षर किए और ये राज्य जिले के प्रशासन के अधीन आ गए, जिसका नाम बदलकर यूनाइटेड खासी और जयंतिया हिल्स जिला कर दिया गया।  भारत का संविधान जिसे वर्ष 1950 में घोषित किया गया था, संविधान की छठी अनुसूची के अनुसार तत्कालीन असम राज्य में आदिवासी क्षेत्रों के प्रशासन के लिए अनुच्छेद 244 (2) के तहत प्रावधान है।  संयुक्त खासी और जयंतिया हिल्स स्वायत्त जिला परिषद तब छठी अनुसूची के तहत वर्ष 1951 में शिलांग में मुख्यालय और जोवाई में एक शाखा कार्यालय के साथ बनाई गई थी।  तत्कालीन सरकार द्वारा जयंतिया हिल्स के लिए एक अलग स्वायत्त जिला परिषद बनाई गई थी।  वर्ष 1964 में असम की अधिसूचना संख्या TAD/R/50/64 दिनांक 23.11.1964 के तहत जोवाई स्वायत्त जिला परिषद के नाम से।  21 जनवरी, 1972 को मेघालय को पूर्ण राज्य का दर्जा मिलने के बाद, जोवाई सिविल सब-डिवीजन को उसी वर्ष जयंतिया हिल्स जिले के नाम से एक पूर्ण नागरिक जिले में अपग्रेड किया गया।  बाद में अधिसूचना दिनांक 14.06.1973 द्वारा जोवाई स्वायत्त जिला परिषद का नाम बदलकर जयंतिया हिल्स स्वायत्त जिला परिषद कर दिया गया।

  इसलिए, संविधान की छठी अनुसूची के तहत जयंतिया हिल्स स्वायत्त जिला परिषद और एक उपायुक्त के प्रभार के तहत एक नागरिक जिला एक ही भौगोलिक क्षेत्र का प्रशासन करता है और 31 जुलाई, 2013 तक एक ही निवासी अपनी-अपनी भूमिका और कार्य करता है।  जब मेघालय सरकार ने एक नया नागरिक जिला बनाया, अर्थात पूर्वी जयंतिया हिल्स जिला जिसका मुख्यालय खलीहरियात में है और मूल जिले का मुख्यालय जोवाई में है, का नाम बदलकर पश्चिम जयंतिया हिल्स जिला कर दिया गया।  अब जयंतिया हिल्स स्वायत्त जिला परिषद अपने अधिकार क्षेत्र में दो नागरिक जिलों को कवर करती है।

 सन्दर्भ 

 बाहरी सूत्र 

श्रेणी: मेघालय सरकार
श्रेणी:स्वायत्त क्षेत्र
श्रेणी:भारत के स्वायत्त क्षेत्र
जीववैज्ञानिक जीवन चक्र

thumb|मच्छर का जीवनचक्र। वयस्क मच्छर अण्डे देता है, जो कई चरणों से गुज़रकर बड़ा होता है। प्रजनन जीवनचक्र को पूरा करता है।
जीववैज्ञानिक जीवन चक्र (biological life cycle), या केवल जीवन चक्र (life cycle), उन बदलावों का क्रम है जिसमें कोई जीव निकलता है और अंततः अपनी आरम्भिक रूप व स्थिति में लौट जाता है। जीव जन्मता है और आयु के साथ विकसित होता है और फिर प्रजनन कर के अगली पीढ़ी को जन्म देता है। अलग-अलग जीववैज्ञानिक जातियों का जीवन चक्र भी भिन्न होता है। किसी में प्रजनन लैंगिक होता है और किसी में अलैंगिक।

 इन्हें भी देखें 
 प्रजनन

 सन्दर्भ 

श्रेणी:जीव विज्ञान
श्रेणी:प्रजनन
निष्क्रयता (जीवविज्ञान)

thumb|250px|शीतऋतु निष्क्रयता में कुछ वनस्पति अपनी अपनी चयापचय प्रक्रियाओं को लगभग पूरी तरह रोक लेते हैं। इसमें वातावरण के कम तापमान का प्रयोग कर के रासायनिक क्रियाओं को भी बहुत धीमे कर लिया जाता है।
निष्क्रयता (Dormancy) किसी जीव के जीवनचक्र में ऐसा कोई चरण होता है जिसमें उस जीव का विकास और बहुत-सी अन्य क्रियाएँ कुछ काल के लिए रोक दी जाती हैं। प्राणियों में इस अवस्था में प्राणी सोया हुआ प्रतीत हो सकता है। निष्क्रयता से कठिन परिस्थितियों के समय में जीव अपनी चयापचय प्रक्रियाओं को धीमा कर लेता है जिस से उसमें ऊर्जा-व्यय बहुत कम हो जाता है। जब परिस्थितियाँ सुधर जाती हैं (मसलन सर्दियों के बाद तापमान का बढ़ना तथा आहार की अधिक उपलब्धि हो जाना), तो निष्क्रयता जीव फिर से सक्रीय हो सकता है।Bewley, J. D. and Black, M. (1994). Seeds: physiology of development and germination, 2nd edn. New York, London: Plenum Press.Black, M.; Butler, J. and Hughes, M. (1987). "Control and development of dormancy in cereals". In: Mares DJ, ed. Fourth International Symposium on Pre-Harvest Sprouting in Cereals, Boulder, Co., USA: Westview Press, 379-92. भालू जैसे प्राणियों में शीतनिष्क्रियता (हाइबर्नेशन) देखी जाती है, जिसमें प्राणी शीतऋतु से पहले बहुत आहार ग्रहण कर के अपना वज़न बढ़ाता है और फिर सर्दी के आगमन पर सुप्तावस्था में रहकर ऊर्जा बचाता है। इस काल में कुछ प्राणी अपने हृदय की दर 95% घटा लेते हैं और शरीर का तापमान भी कम कर लेते हैं।

 इन्हें भी देखें 
 शीतनिष्क्रियता
 जीववैज्ञानिक जीवन चक्र

 सन्दर्भ 

श्रेणी:वनस्पति शरीरविज्ञान
श्रेणी:शरीरविज्ञान
श्रेणी:प्राणी व्यवहार
बालावाली

बालावाली गंगा नदी पर बने रेलवे पुल के पास भारत के उत्तर प्रदेश के बिजनौर जनपद का एक छोटा सा गांव है। बालावली उत्तर रेलवे का रेलवे स्टेशन (BLW) भी है।
 रेलवे पुल 
thumb|right|गंगा नदी पर 1888 में बना बालावाली रेलवे पुल
बालावाली के निकट गंगा नदी पर लोहे का कैंचीनुमा पुल 1888 ब्रिटिश काल में 27 लाख 94 हजार रुपये की लागत से बनाया गया था। यह लौह रेल पुल रेल यातायात संचालित करने के लिए प्रयोग किया जाता था, पुल के अधिक पुराना हो जाने के कारण वर्ष 2001 में रेलवे ने इस पुल से रेलों का संचालन बंद कर दिया। रेलों के संचालन के लिए एक नया डबल रेल पुल (840 मीटर लम्बाई) पुराने लोहे के पुल के निकट ही उत्तर दिशा की ओर रेलवे द्वारा बना दिया गया। अब ट्रेनें नए पुल से चल रही हैं। लगभग 130 वर्षीय रेलवे पुल को वर्ष 2016 से सड़क यातायात के लिए खोल दिया गया। यह रेलवे पुल उत्तर प्रदेश और उत्तराखंड सीमा का एक भूमि चिह्न भी है, जोकि दोनों राज्यों को आपस में जोड़ता है। सड़क परिवहन के लिए पुराने रेलवे पुल का उपयोग किया जाने लगा है तथापि सड़क परिवहन के लिए एक अन्य नया पुल इस पुराने पुल के दक्षिण में निर्माणधीन है जिसकी वर्ष 2020 तक चालू होने की सम्भावना है। कैंचीनुमा लोहे के पुल के बारे में कहा जाता है कि यह गंगा नदी पर बनाया हुआ पहला रेल पुल है।

बाहरी कड़ियां
pincode.net
News from Balawali
दूसरी पारी को तैयार हुआ पुराना बालावाली रेलवे पुल

श्रेणी:भारत के गाँव
श्रेणी:उत्तर प्रदेश के गाँव
श्रेणी:बिजनौर ज़िले के गाँव
कैप्टन मार्वल जूनियर

कैप्टन मार्वल जूनियर (फ्रेडी फ्रीमैन) डीसी कॉमिक्स द्वारा प्रकाशित एक काल्पनिक सुपरहीरो है, जो पहले फॉसेट कॉमिक्स द्वारा प्रकाशित किया जाता था। मार्वल फैमिली टीम के एक सदस्य के रूप में इस चरित्र का निर्माण एड हेरॉन और मैक राबॉय द्वारा किया गया था, और यह पहली बार दिसम्बर 1941 में व्हिज़ कॉमिक्स #25 में दिखाई दिया। कैप्टन मार्वल जूनियर फ्रेडी फ्रीमैन का आल्टर-ईगो है - एक अपंग बालक, जिसे कैप्टन मार्वल ने खलनायक कैप्टन नाजी से आज़ाद करवाया था। जूनियर को अपनी सारी शक्तियां कैप्टन मार्वल से मिलती हैं। "कैप्टन मार्वल" नाम कहते ही फ्रेडी कैप्टन मार्वल जूनियर में परिवर्तित हो जाता है।

2006 से 2008 तक प्रकाशित ट्रायल्स ऑफ़ शज़ैम! नामक मैक्सी-सीरीज़ में फ्रेडी फ्रीमैन को खुद को कैप्टन मार्वल के योग्य साबित करने के लिए छः परीक्षणों से गुजरते हुए दर्शाया गया था। इन परीक्षणों को सफलतापूर्वक पूरा करने पर, फ्रेडी ने सुपरहीरो नाम शज़ैम ग्रहण किया, जबकि बिली बैटसन रॉक ऑफ एटर्निटी पर जादूगर शज़ैम बन गया।Hinze, Scott (September 26, 2007). "Interview (#2) with Judd Winick ". ''Fanboy Radio  2011/12 में डीसी के न्यू 52 रीबूट के बाद फ्रेडी फ्रीमैन के चरित्र में भी कई बदलाव हुए। फ्रेडी वर्तमान डीसी प्रकाशनों में बिली बैटसन के पालक भाई बहनों में से एक के रूप में दिखाई देता है, और बिली से शज़ैम की शक्तियां साझा कर उसकी तरह ही एक वयस्क सुपर हीरो बन सकता है।

डीसी एक्सटेंडेड यूनिवर्स की आगामी फिल्म शज़ैम! में फ्रेडी फ्रीमैन पहली बार किसी फ़िल्म में दिखाई देगा, जहाँ उसकी भूमिका बाल अभिनेता जैक डायलन ग्रैज़र ने निभाई है।

 सन्दर्भ 

 बाहरी कड़ियाँ 
Captain Marvel, Jr.'s "Who's Who" file at The Marvel Family Web
Earth-S Captain Marvel, Jr. Index
Earth-S Marvel Family Index
Captain Marvel, Jr. at Don Markstein's Toonopedia Archived from the original on April 9, 2012.
Captain Marvel, Jr. at Captain Marvel Culture.com, the history of the many Captain Marvels

श्रेणी:कॉमिक्स के पात्र
श्रेणी:डीसी कॉमिक्स
अंतर्बीजाणु

thumb|बैसिलस सबटिलिस (Bacillus subtilis) की कोशिकाएँ जिसमें साधारण वनस्पतिक कोशिकाएँ लाल और अंतर्बीजाणु हरे रंग में दिख रहे हैं
अंतर्बीजाणु (endospore) फ़र्मीक्यूटीस संघ की कुछ बैक्टीरिया जातियों द्वारा बनाया जाने वाला एक कठोर व निष्क्रय ढांचा होता है। हालांकि इसका नाम और रूप बीजाणु व बीज से मिलता है, यह प्रजनन से असम्बन्धित है। यह किसी बैक्टीरिया कोशिका का प्रतिकूल परिस्थितियों में स्वयं को सिकोड़कर व अपनी अधिकांश जीव-प्रक्रियाओं को बहुत धीमा कर के या रोककर बनाया गया रूप होता है। इस रूप में बैक्टीरिया बहुत लम्बे काल तक अंतर्बीजाणु बना रह सकता है और परिस्थितियाँ सुधरने पर पुनः सक्रीय हो जाता है। यह अंतर्बीजाणु अवस्था अक्सर पोषक तत्वों, जल या आहार के आभाव में देखी जाती है।

अंतर्बीजाणु रूप में बैक्टीरिया कभी-कभी शताब्दियों तक बचा रह सकता है। कई वैज्ञानिकों ने 10,000 वर्षों से अधिक आयु के अंतर्बीजाणुओं के पुनः सक्रीय हो जाने की ख़बर दी है और दसियों लाख वर्ष से निष्क्रय अंतर्बीजाणु के सक्रीय हो जाने के दावे भी मिले हैं। एक समाचार के अनुसार नमक क्रिस्टलों में मिले बैसिलस मैरिसमोरटुई (Bacillus marismortui) के 25 करोड़ वर्ष पुराने अंतर्बीजाणु मिले हैं जो अभी भी जीवित हैं। अधिकांश बैक्टीरिया स्वयं को अंतर्बीजाणु बनाने में सक्षम नहीं हैं। बैसिलस ऐसे बैक्टीरिया का उदाहरण है जिसमें यह क्षमता है। अंतर्बीजाणुओं का अध्ययन करने पर इनमें बैक्टीरिया का डी॰ऍन॰ए॰, राइबोसोम और डिपिकोलिनिक अम्ल मिलता है। वैज्ञानिकों का मानना है कि डिपिकोलिनिक अम्ल बैक्टीरिया को निष्क्रय अवस्था में रखने के लिए सहायक है और अंतर्बीजाणुओं में लगभग 10% भार इसी अम्ल का होता है।

 इन्हें भी देखें 
 निष्क्रयता (जीवविज्ञान)
 बीजाणु
 फ़र्मीक्यूटीस

 सन्दर्भ 

श्रेणी:बक्टीरिया विज्ञान
चकमा स्वायत्त ज़िला परिषद

दाएँ|351x351पिक्सेल|उत्तर-पूर्वी स्वायत्त डिवीजनों
चकमा स्वायत्त जिला परिषद (चकमा आटोनोमस डिस्ट्रिक्ट काउन्सिल) का गठन भारतीय संविधान की छठी अनुसूची के तहत २९ अप्रैल १९७२ को किया गया था। यह परिषद राज्य विधान सभा की प्रतिकृति है और विशेष रूप से आवंटित विभागों पर कार्यपालिका रूप से प्रशासन किया करती है। यह उत्तर-पूर्व भारत में मिज़ोरम में स्थित तीन स्वायत्त जिला परिषदों में से एक है। यह दक्षिण-पश्चिमी मिजोरम और बांग्लादेश और म्यांमार की सीमा से लगे क्षेत्रों में रहने वाले चकमा लोगों के लिये एक स्वायत्त परिषद है। परिषद के अधीन इस क्षेत्र का १५०० वर्ग किलोमीटर क्षेत्र आता है"Chakma Autonomous District Council" Agriculture Department, Mizoram State Annual Plan 2003-2004  page 284, last accessed 23 December 2010 जिसमें जनसंख्या  2001 में ३४,५२८  से बढ़कर २००८ तक  ४०,२६५ हो चुकी है। स्थानीय चकमा लोगों की मांग अब एक चकमा स्वायत्त जिला "चकमालैण्ड" के रूप में एक संघ शासित क्षेत्र बनाने की है।

 जनसंख्या 
मिजोरम की कुल चकमा जनसंख्या  100,000 से अधिक होने का अनुमान है। चकमा स्वायत्त जिला परिषद के अंतर्गत पूरी जनसंख्या अनुसूचित जनजाति ही है। २०११ की जनगणना के अनुसार इस क्षेत्र की कुल जनसंख्या 43,528 है जिसमें से ७०% लोग कृषि पर निर्भर है.

 मुख्यालय 
चकमा स्वायत्त जिला परिषद का मुख्यालय कमलानगर है जिसका चकमा भाषा में संतरे का शहर है। इसे चौङ्ग्ते-सी कहते हैं। इसके कमलानगर-१,२,३ और ४ नामक चार भाग हैं। यहां एक महाविद्यालय भी है जिसका नाम कमलानगर गवर्नमेण्ट कालेज है और कमलानगर-१ फ़ुटबाल मैदान के निकट स्थित है। 

 धर्म 
चकमा जिला परिषद के अधिकांष लोग थेरावद बौद्ध धर्म के अनुयायी हैं। ये इस धर्म का अनुसरण लम्बे समय से कर रहे हैं।

 नोट 

श्रेणी:भारत के स्वायत्त ज़िला परिषद
श्रेणी:मिजोरम सरकार
श्रेणी:भारत के स्वायत्त जिला परिषद
श्रेणी:भारत के स्वायत्त क्षेत्र